ΠΕΡΙΕΧΟΜΕΝΑ
ΑΠΟΦΑΣΕΙΣ
Απόφαση αποδοχής δωρεάς του δωρητή με την
επωνυμία «LINDOS OLYMPIA INTERNATIONAL
VILLAGE Μονοπρόσωπη Ανώνυμη Εταιρεία» προς
το Ελληνικό Δημόσιο  - Υπουργείο Εθνικής Άμυνας - Γενικό Επιτελείο Στρατού, για τις ανάγκες της
ΑΣΔΕΝ.
Απόφαση αποδοχής δωρεάς της εταιρείας με την
επωνυμία «SUNSEA MARITIME LTD» προς το Ελληνικό Δημόσιο - Υπουργείο Ναυτιλίας και Νησιωτι-
κής Πολιτικής - Αρχηγείο Λιμενικού Σώματος- Ελληνικής Ακτοφυλακής - Λιμενική Αρχή Μήλου, για
τις ανάγκες του Λιμενικού Σταθμού Κιμώλου.
Αποδοχή πρότασης δωρεάς της εταιρείας με την
επωνυμία «SOUKOS ROBOSYSTEMS Μ.Ι.Κ.Ε.» προς
το Ελληνικό Δημόσιο  - Υπουργείο Προστασίας
του Πολίτη.
Τροποποίηση του Κανονισμού Ασφάλειας Φραγμάτων, όπως εγκρίθηκε με την υπό στοιχεία
ΔΑΕΕ/οικ.2287/27.12.2016 (Β’ 4420) απόφαση του
Υπουργού Υποδομών και Μεταφορών.
Τροποποίηση της υπό στοιχεία ΕΞ181/19.1.2024
απόφασης του Διοικητικού Συμβουλίου του
Εθνικού Κέντρου Οπτικοακουστικών Μέσων και
Επικοινωνίας Α.Ε. «Καθιέρωση υπερωριακής απασχόλησης του προσωπικού του Εθνικού Κέντρου
Οπτικοακουστικών Μέσων και Επικοινωνίας Α.Ε. ΕΚΟΜΕ για το Α’ εξάμηνο του έτους 2024» (Β’ 686).
ΑΠΟΦΑΣΕΙΣ
(1)
Απόφαση αποδοχής δωρεάς του δωρητή με την
επωνυμία «LINDOS OLYMPIA INTERNATIONAL
VILLAGE Μονοπρόσωπη Ανώνυμη Εταιρεία»
προς το Ελληνικό Δημόσιο - Υπουργείο Εθνικής
Άμυνας - Γενικό Επιτελείο Στρατού, για τις ανάγκες της ΑΣΔΕΝ.
Με την υπό στοιχεία 36898 ΕΞ2024/8.3.2024 απόφαση της Προϊσταμένης της Γενικής Διεύθυνσης Δημόσιας
Περιουσίας και Κοινωφελών Περιουσιών του Υπουργείου Εθνικής Οικονομίας και Οικονομικών, που εκδόθηκε
σύμφωνα με τις διατάξεις των άρθρων 3 και 7 του Κώδικα
κοινωφελών περιουσιών και σχολαζουσών κληρονομιών
(ν. 4182/2013, Α’ 185), καθώς και τις διατάξεις του Α.Κ.
(Βιβλ. 2ο κεφ. 13ο), γίνεται αποδεκτή η πρότασης δωρεάς του δωρητή με την επωνυμία «LINDOS OLYMPIA
INTERNATIONAL VILLAGE ΜΟΝΟΠΡΟΣΩΠΗ ΑΝΩΝΥΜΗ
ΕΤΑΙΡΕΙΑ» και τον διακριτικό τίτλο «LINDIAN VILLAGE»,
όπως αυτή διαλαμβάνεται στην από 11/04/2023 επιστολή του, καθώς και στο από 12/12/2022 πρακτικό συνε-
δρίασης του Διοικητικού Συμβουλίου αυτού (μετά των
παραρτημάτων του), με την οποία αυτό προβαίνει σε
δωρεά παλαιού ξενοδοχειακού του εξοπλισμού, στο Ελληνικό Δημόσιο και πιο συγκεκριμένα προς το Υπουργείο
Εθνικής Άμυνας - Γενικό Επιτελείο Στρατού, συνολικής,
όπως αναφέρει ο δωρητής, καθαρής αξίας διακοσίων
είκοσι πέντε χιλιάδων διακοσίων τριάντα εννέα ευρώ
και είκοσι πέντε λεπτών (225.239,25 €), για τις ανάγκες
της ΑΣΔΕΝ.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1863
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1863/26.03.2024
Η απόδοση των δωρούμενων, γίνεται με μέριμνα του
Γενικού Επιτελείου Στρατού.
Η Προϊστάμενη της Γενικής Διεύθυνσης
ΕΛΕΝΗ ΒΕΛΓΑΚΗ
Ι
(2)
Απόφαση αποδοχής δωρεάς της εταιρείας με την
επωνυμία «SUNSEA MARITIME LTD» προς το Ελληνικό Δημόσιο - Υπουργείο Ναυτιλίας και Νη-
σιωτικής Πολιτικής - Αρχηγείο Λιμενικού Σώματος- Ελληνικής Ακτοφυλακής - Λιμενική Αρχή
Μήλου, για τις ανάγκες του Λιμενικού Σταθμού
Κιμώλου.
Με την υπό στοιχεία 35209 ΕΞ2024/6.3.2024 απόφαση της Προϊσταμένης της Γενικής Διεύθυνσης Δημόσιας
Περιουσίας και Κοινωφελών Περιουσιών του Υπουργείου Εθνικής Οικονομίας και Οικονομικών, που εκδόθηκε
σύμφωνα με τις διατάξεις του άρθρου 3 του Κώδικα κοινωφελών περιουσιών και σχολαζουσών κληρονομιών
(ν. 4182/2013, Α’ 185), καθώς και τις διατάξεις του Α.Κ.
(Βιβλ. 2ο κεφ. 13ο), γίνεται αποδεκτή η πρότασης δωρεάς
της εταιρείας με την επωνυμία «SUNSEA MARITIME LTD»
προς το Ελληνικό Δημόσιο - Υπουργείο Ναυτιλίας και
Νησιωτικής Πολιτικής - Αρχηγείο Λιμενικού ΣώματοςΕλληνικής Ακτοφυλακής - Λιμενική Αρχή Μήλου, όπως
αυτή διαλαμβάνεται στην από 04/08/2023 επιστολή
αυτής, ενός (1) φουσκωτού σκάφους, τύπου BALLISTIC
INFLATABLES, με αριθμό (ΗΙΝ) XIL00080H607, συνολικής
εκτιμώμενης αξίας, χωρίς Φ.Π.Α. εκατό χιλιάδων ευρώ
(100.000,00 €), για τις ανάγκες του Λιμενικού Σταθμού
Κιμώλου.
Η απόδοση των δωρούμενων, γίνεται με μέριμνα της
Λιμενικής Αρχής Μήλου.
Η Προϊσταμένη της Γενικής Διεύθυνσης
ΕΛΕΝΗ ΒΕΛΓΑΚΗ
Ι
(3)
Αποδοχή πρότασης δωρεάς της εταιρείας με
την επωνυμία «SOUKOS ROBOSYSTEMS Μ.Ι.Κ.Ε.»
προς το Ελληνικό Δημόσιο - Υπουργείο Προστασίας του Πολίτη.
Με την υπό στοιχεία 36899 ΕΞ 2024/8.3.2024 απόφαση της Προϊσταμένης της Γενικής Διεύθυνσης Δημόσιας
Περιουσίας και Κοινωφελών Περιουσιών του Υπουργείου
Εθνικής Οικονομίας και Οικονομικών, που εκδόθηκε σύμφωνα με τις διατάξεις του άρθρου 3 του ν. 4182/2013 και
του άρθρου 109 του ν. 4622/2019, γίνεται αποδεκτή η
υπό στοιχεία 018/24ΣΚ/ΤΧ/12-1-2024 πρόταση της εταιρείας με την επωνυμία «SOUKOS ROBOSYSTEMS Μ.Ι.Κ.Ε.»
προς το Ελληνικό Δημόσιο - Υπουργείο Προστασίας του
Πολίτη - Ελληνική Αστυνομία και συγκεκριμένα προς την
Διεύθυνση Aστυνομίας Φλώρινας, η οποία συνίσταται
στην επισκευή-συντήρηση του Κλειστού Σκοπευτηρίου Φλώρινας, αξίας σαράντα οκτώ χιλιάδων ευρώ
(48. 000,00 €), μη συμπεριλαμβανομένου Φ.Π.Α.
Η Προϊσταμένη της Γενικής Διεύθυνσης
ΕΛΕΝΗ ΒΕΛΓΑΚΗ
I
Αριθμ. 71934
(4)
Τροποποίηση του Κανονισμού Ασφάλειας Φραγμάτων, όπως εγκρίθηκε με την υπό στοιχεία ΔΑΕΕ/
οικ.2287/27.12.2016 (Β’  4420) απόφαση του
Υπουργού Υποδομών και Μεταφορών.
Ο ΥΠΟΥΡΓΟΣ
ΥΠΟΔΟΜΩΝ ΚΑΙ ΜΕΤΑΦΟΡΩΝ
Έχοντας υπόψη:
1. Τον ν. 4622/2019 «Επιτελικό Κράτος, οργάνωση, λειτουργία και διαφάνεια της Κυβέρνησης, των κυβερνη-
τικών οργάνων και της Κεντρικής δημόσιας διοίκησης»
(Α’ 133).
2. Τον ν. 4412/2016 «Δημόσιες Συμβάσεων Έργων,
Προμηθειών και Υπηρεσιών (προσαρμογή στις Οδηγίες
2014/24/ΕΕ και 2014/25/ΕΕ)» (Α’ 147).
3. Την παρ. 1α του άρθρου 176 του ν. 3669/2008 «Κύρωση της κωδικοποίησης της νομοθεσίας κατασκευής
δημόσιων έργων» (Α’ 116), η οποία προστέθηκε με την
παρ. 11 του άρθρου 70 του ν. 4313/2014 «Ρυθμίσεις
θεμάτων Μεταφορών, Τηλεπικοινωνιών και Δημοσίων
Έργων και άλλες διατάξεις» (Α’ 261).
4. Τον ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/
ΕΕ) - δημόσιο λογιστικό και άλλες διατάξεις» (Α’ 143).
5. Τον ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
Διαδίκτυο “Πρόγραμμα Διαύγεια” και άλλες διατάξεις»
(Α’ 112).
6. Το π.δ. 70/2015 «Ανασύσταση των Υπουργείων Πολιτισμού και Αθλητισμού, Υποδομών, Μεταφορών και
Δικτύων, Αγροτικής Ανάπτυξης και Τροφίμων. Ανασύσταση του Υπουργείου Ναυτιλίας και Αιγαίου και μετο-
νομασία του σε Υπουργείο Ναυτιλίας και Νησιωτικής
Πολιτικής. Μετονομασία του Υπουργείου Πολιτισμού,
Παιδείας και Θρησκευμάτων σε Υπουργείο Παιδείας,
Έρευνας και Θρησκευμάτων, του Υπουργείου Οικονομίας, Υποδομών, Ναυτιλίας και Τουρισμού σε Υπουργείο
Οικονομίας, Ανάπτυξης και Τουρισμού και του Υπουργείου Παραγωγικής Ανασυγκρότησης, Περιβάλλοντος και
Ενέργειας σε Υπουργείο Περιβάλλοντος και Ενέργειας.
Μεταφορά Γενικής Γραμματείας Βιομηχανίας στο Υπουργείο Οικονομίας, Ανάπτυξης και Τουρισμού» (Α’ 114) και
ειδικότερα το άρθρο 3 αυτού.
7. Το π.δ. 123/2016 «Ανασύσταση και μετονομασία του
Υπουργείου Διοικητικής Μεταρρύθμισης και Ηλεκτρονικής Διακυβέρνησης, μετονομασία Υπουργείων Εσω-
τερικών και Διοικητικής Ανασυγκρότησης, Οικονομίας,
Ανάπτυξης και Τουρισμού και Υποδομών, Μεταφορών
και Δικτύων» (Α’ 208) και ειδικότερα το άρθρο 4 αυτού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1863/26.03.2024
8. Το π.δ. 123/2017 «Οργανισμός του Υπουργείου Υποδομών και Μεταφορών» (Α’ 151).
9. Το π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119).
10. Το π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123).
11. Το π.δ 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130).
12. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
13. Της παρ. 2 του άρθρου 2 της  υπ’ αρ. 155/8-7-2023
κοινής απόφασης του Πρωθυπουργού και του Υπουργού
Υποδομών και Μεταφορών, «Ανάθεση αρμοδιοτήτων
στον Υφυπουργό Υποδομών και Μεταφορών, Νικόλαο
Ταχιάο» (Β’ 4410).
14. Το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μεταφορά
αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του π.δ. 77/
2023 (Α’ 130) - Μεταβατικές διατάξεις» (Α’ 139).
15. Την υπό στοιχεία ΔΑΕΕ/οικ.2287/27-12-2016
απόφαση του Υπουργού Υποδομών και Μεταφορών
«’Εγκριση Κανονισμού Ασφάλειας Φραγμάτων - Διοικητική Αρχή Φραγμάτων» (Β’ 4420), όπως τροποποιήθηκε
με τις υπό στοιχεία 76163/22.10.2020 (Β’ 4920), 31588/
ΔΑΦ/4.2.2021 (Β’ 549), 299832/25.10.2021 (Β’ 5052) και
325606/18.10.2022 (Β’ 5504) όμοιες αποφάσεις.
16. Την υπό στοιχεία 88161/ΔΑΦ/5-4-2021 απόφαση
του Υπουργού Υ.ΜΕ (ΑΔΑ: ΨΦΝ8465ΧΘΞ-Ω61) με την
οποία συγκροτήθηκε για 2η θητεία η Διοικητική Αρχή
Φραγμάτων (ΔΑΦ) ως Επιτροπή της Γενικής Γραμματείας
Υποδομών του Υπουργείου Υποδομών και Μεταφορών,
ύστερα από τη λήξη της θητείας της Διοικητικής Αρχής
που είχε συγκροτηθεί το πρώτον με την υπό στοιχεία
ΔΑΕΕ/οικ.1620/11-10-2017 απόφαση του Υπουργού
Υποδομών και Μεταφορών (ΑΔΑ: 6ΞΙΓ465ΧΘΞ-ΦΘ7).
17. Το γεγονός ότι από τις διατάξεις της παρούσας δεν
προκαλείται δαπάνη για τον κρατικό προϋπολογισμό.
Και επειδή:
1. Με την πράξη 2 της Διοικητικής Αρχής Φραγμάτων,
κατά τη Συνεδρίαση της 7/8-11-2023, αποφασίστηκε
ομόφωνα η προσθήκη νέων και η τροποποίηση και κατάργηση ισχυουσών διατάξεων του Κανονισμού Ασφά-
λειας Φραγμάτων (ΚΑΦ).
2. Οι προτεινόμενες τροποποιήσεις της υπό στοιχεία
ΔΑΕΕ/οικ.2287/27.12.2016 (Β’  4420) απόφασης του
Υπουργού Υποδομών και Μεταφορών, κρίνονται αναγκαίες για την καλύτερη και ορθολογικότερη εφαρμογή
του Κανονισμού Ασφάλειας Φραγμάτων, όσο και τη βέλτιστη λειτουργία της Διοικητικής Αρχής των Φραγμάτων,
αποφασίζουμε:
Την τροποποίηση της υπό στοιχεία ΔΑΕΕ/οικ.2287/
27.12.2016 (Β’ 4420) απόφασης του Υπουργού Υποδομών και Μεταφορών, ως ακολούθως:
Άρθρο 1
Ο Πίνακας 1 της παρ. 2 του άρθρου 2 τροποποιείται
και αντικαθίσταται ως εξής:
ΚΑΤΗΓΟΡΙΑ
ΦΡΑΓΜΑΤΟΣ
ΠΕΡΙΓΡΑΦΗ
Ι
Ορατό ύψος φράγματος, Η > 40 m.
ή
Όγκος ταμιευτήρα > 10.000.000 m3,
ανεξαρτήτως ύψους φράγματος
ή
Κλάση διακινδύνευσης
(όπως αυτή προκύπτει από το ΣΑΕΚ): Υψηλή
ΙΙ
Ορατό ύψος φράγματος 40 m. ≥ Η > 20 m.
ή
Όγκος ταμιευτήρα ≥ 1.000.000 m3,
ανεξαρτήτως ύψους φράγματος
ή
Κλάση διακινδύνευσης
(όπως αυτή προκύπτει από το ΣΑΕΚ): Μέση
ΙΙΙ
Φράγματα τα οποία δεν εντάσσονται στις
κατηγορίες Ι και ΙΙ
Άρθρο 2
1. Στο τέλος της περ. (ιστ) του άρθρου 3 προστίθεται
εδάφιο ως εξής:
«Σε περιπτώσεις συμβάσεων παραχώρησης από δημόσιο φορέα ή Συμπράξεων Δημόσιου και Ιδιωτικού
Τομέα (ΣΔΙΤ), από την έναρξη ισχύος και μέχρι τη λήξη
της οικείας σύμβασης μεταφέρονται αυτομάτως και καθ’
ολοκληρίαν στον παραχωρησιούχο ή τον Ιδιωτικό Φορέα
Σύμπραξης (ΙΦΣ) όλες οι αρμοδιότητες και οι υποχρεώσεις του Κυρίου του Έργου».
2. Στο τέλος της περ. (μδ) του άρθρου 3 προστίθεται
εδάφιο ως εξής:
«Φάκελος Έγκρισης Υφιστάμενου Φράγματος (ΦΕΥΦ):
Το σύνολο των στοιχείων τα οποία υποβάλλονται από
τον ΚτΕ ή τον νόμιμο εκπρόσωπό του στη ΔΑΦ, προκειμένου να εγκριθεί η λειτουργία φράγματος που βρί-
σκεται σε στάδιο Λειτουργίας πριν την εφαρμογή του
παρόντος κανονισμού, όπως αυτά καθορίζονται στην
παρ. 4 του άρθρου 17».
Άρθρο 3
1. Η παρ. 2 του άρθρου 11 αντικαθίσταται και διαμορφώνεται ως εξής:
«2. Ο ΦΚΦ υποβάλλεται σε ένα αντίγραφο σε έντυπη,
καθώς και σε ψηφιακή μορφή τουλάχιστον 4 μήνες πριν
την δημοπράτηση του έργου. Η ΔΑΦ υποχρεούται εντός
τριών (3) μηνών από την υποβολή του ΦΚΦ να απαντήσει στον ΚτΕ, εγκρίνοντας την πληρότητα του ΦΚΦ, ή
ζητώντας αιτιολογημένα διευκρινίσεις - συμπληρώσεις
διορθώσεις επί αυτού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1863/26.03.2024
Η ΔΑΦ υποχρεούται να απαντήσει στον ΚτΕ εντός δύο
(2) μηνών από την ημερομηνία επανυποβολής ή συμπλήρωσης του ΦΚΦ».
2. Στο άρθρο 11 προστίθεται παρ. 3, ως εξής:
«3. Σε περιπτώσεις συμβάσεων παραχώρησης από
δημόσιο φορέα ή ΣΔΙΤ, και μετά την ολοκλήρωση της
διαγωνιστικής διαδικασίας, η αναθέτουσα αρχή ειδοποιεί τη ΔΑΦ για την υπογραφή της σύμβασης του έργου.
Στη συνέχεια ο παραχωρησιούχος ή ο ΙΦΣ που θα αναδειχθεί είναι υποχρεωμένος να υποβάλει τον Φάκελο Κατα-
σκευής Φράγματος στην ΔΑΦ. Στις περιπτώσεις αυτές η
ΔΑΦ υποχρεούται εντός δύο (2) μηνών από την υποβολή
του ΦΚΦ να απαντήσει, εγκρίνοντας την πληρότητα του
ΦΚΦ, ή ζητώντας αιτιολογημένα διευκρινίσεις - συμπληρώσεις διορθώσεις επί αυτού. Η προθεσμία των δύο (2)
μηνών ισχύει και από την ημερομηνία επανυποβολής ή
συμπλήρωσης του ΦΚΦ».
Άρθρο 4
Η παρ. 2 του άρθρου 13 αντικαθίσταται και διαμορφώνεται ως εξής:
«2. Η ΔΑΦ υποχρεούται εντός τριών (3) μηνών από την
υποβολή του ΦΕΠΠ να απαντήσει στον ΦΥΦ, παρέχοντας τη σύμφωνη γνώμη της, ή ζητώντας αιτιολογημένα
διευκρινίσεις - συμπληρώσεις - διορθώσεις επί αυτού.
Από την ημερομηνία επανυποβολής ή συμπλήρωσης
του ΦΕΠΠ, η ΔΑΦ υποχρεούται να απαντήσει εντός ενός
μηνός.
Άρθρο 5
Η παρ. 5 του άρθρου 14 αντικαθίσταται ως εξής:
«5. Έκθεση Πρώτης Πλήρωσης
Εντός έξι (6) μηνών μετά την ολοκλήρωση της Πρώτης
Πλήρωσης, ή τρία (3) έτη από την έναρξη της πρώτης
πλήρωσης εφόσον αυτή δεν έχει ακόμη ολοκληρωθεί,
ο ΦΥΦ ή ο ΦΛΦ συντάσσει και αποστέλλει στη ΔΑΦ Έκθεση της Πρώτης Πλήρωσης η οποία περιλαμβάνει τα
στοιχεία που προβλέπονται για τις Επιθεωρήσεις Ασφαλείας στην παρ. 5 του άρθρου 16.
Εντός τριών (3) μηνών από τη λήψη της έκθεσης η ΔΑΦ
επιθεωρεί το φράγμα παρουσία του ΦΥΦ και του ΦΛΦ.
Μετά το πέρας της επιθεώρησης η ΔΑΦ εισηγείται
σχετικά με την έγκριση της Έκθεσης της Πρώτης Πλήρωσης».
Άρθρο 6
Η παρ. 5 του άρθρου 16 τροποποιείται ως προς το χρόνο έκδοσης Πρακτικού Αποδοχής και ως προς την κατ’
ελάχιστον αποδεδειγμένη εμπειρία των επιθεωρητών σε
φράγματα και διαμορφώνεται ως εξής:
«5. Επιθεωρήσεις Ασφαλείας
Οι Επιθεωρήσεις Ασφαλείας είναι ενδελεχείς έλεγχοι
του φράγματος και πραγματοποιούνται σύμφωνα με τα
καθοριζόμενα στο Σχέδιο Παρακολούθησης, προκειμένου να πιστοποιείται η ασφαλής συμπεριφορά του
φράγματος. Οι Επιθεωρήσεις αυτές γίνονται με τη συχνότητα που καθορίζεται στην παρ. 8 του παρόντος. Για
τον έλεγχο χρησιμοποιούνται ειδικοί επιστήμονες κατά
περίπτωση οι οποίοι διαθέτουν κατ’ ελάχιστον 15ετή
αποδεδειγμένη εμπειρία σε φράγματα. Οι Επιθεωρήσεις
Ασφαλείας περιλαμβάνουν κατ’ ελάχιστον:
- Λεπτομερή οπτική επιθεώρηση του έργου.
- Επεξεργασία και αξιολόγηση των μετρήσεων των
οργάνων του φράγματος.
- Έλεγχο συμφωνίας της συμπεριφοράς του φράγματος με τις προβλέψεις της Μελέτης.
- Ειδικούς τεχνικούς ελέγχους κάποιου τμήματος του
φράγματος, αν απαιτείται.
- Αξιολόγηση κάθε άλλης πληροφορίας που μπορεί να
συνεισφέρει στην αντιμετώπιση ενδεχόμενης αστοχίας
στη συμπεριφορά του φράγματος.
- Έλεγχος οργάνωσης και επάρκειας του προσωπικού
που εμπλέκεται σε θέματα ασφάλειας του φράγματος.
Με βάση τους ανωτέρω ελέγχους συντάσσεται με ευθύνη του ΦΛΦ λεπτομερής έκθεση, η οποία υποβάλλεται
στη ΔΑΦ εντός μηνός από τη σύνταξή της. Η ΔΑΦ αφού
ελέγξει την έκθεση και επιθεωρήσει το φράγμα, συνοδευόμενη από τους εκπροσώπους του ΦΛΦ, συντάσσει
πρακτικό αποδοχής, το οποίο επέχει θέση συνέχισης
της Έγκρισης Λειτουργίας. Σε περίπτωση διατύπωσης
παρατηρήσεων και υποδείξεων από τη ΔΑΦ, οι οποίες
απαιτούν επεμβάσεις στο φράγμα, ο ΦΛΦ μεριμνά για
τη συμμόρφωση με αυτές εντός του καθοριζομένου
χρονικού διαστήματος. Η έκδοση Πρακτικού Αποδοχής
από τη ΔΑΦ θα γίνεται εντός πέντε (5) μηνών από την
υποβολή της έκθεσης από τον ΦΛΦ. Η έκθεση μαζί με
το πρακτικό αποδοχής καταχωρούνται στο Μητρώο του
Φράγματος».
Άρθρο 7
Η παρ. 4 του άρθρου 17 αντικαθίσταται ως εξής:
«4. Φράγματα σε στάδιο Λειτουργίας
Για φράγματα που βρίσκονται στο στάδιο της Λειτουργίας, ο ΚτΕ υποχρεούται, να δρομολογήσει τις διαδικα-
σίες για την έγκριση του φράγματος υποβάλλοντας στη
ΔΑΦ Φάκελο Έγκρισης Υφιστάμενου Φράγματος (ΦΕΥΦ),
ο οποίος περιλαμβάνει τα στοιχεία που προβλέπονται
στο άρθρο 13, πλην του Σχεδίου Πρώτης Πλήρωσης,
μέχρι τις 31 Δεκεμβρίου 2025.
Για φράγματα που βρίσκονται σε εγκατάλειψη ή που
δεν χρησιμοποιούνται για τον σκοπό κατασκευής τους,
η Περιφέρεια στα διοικητικά όρια της οποίας υπάγονται,
οφείλει να δρομολογήσει τη συμμόρφωση με τον παρόντα Κανονισμό, με ευθύνη του αρμόδιου Περιφερει-
άρχη, και να την ολοκληρώσει μέχρι τις 31 Δεκεμβρίου
2025. Επίσης, ανεξαρτήτως κατηγορίας φράγματος, ο
ΚτΕ υποχρεούται να δρομολογήσει όλες τις απαραίτητες
διαδικασίες, για τη διενέργεια Επιθεώρησης Ασφαλείας
μέχρι τις 30 Ιουνίου 2026 και κατά τα λοιπά τηρούνται
τα καθοριζόμενα στο άρθρο 16».
Άρθρο 8
Η παρ. 1 του άρθρου 18 τροποποιείται και διαμορφώνεται ως εξής:
«1. Γενικά
Η εγκατάλειψη ή η αποδόμηση φράγματος αποτελούν τις αποκλειστικές αιτίες για την θέση του εκτός
λειτουργίας και τελούν υπό την υποχρεωτική έγκριση
της ΔΑΦ, ύστερα από την υποβολή, εκ μέρους του ΚτΕ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1863/26.03.2024
Φακέλου Έγκρισης Εγκατάλειψης (ΦΕΕ) ή Αποδόμησης
(ΦΕΑ). Η ΔΑΦ υποχρεούται εντός τεσσάρων (4) μηνών
από την υποβολή του ΦΕΕ ή του ΦΕΑ α) να εγκρίνει, ή
β) να ζητήσει αιτιολογημένα διευκρινίσεις - συμπληρώσεις - διορθώσεις επί του υποβληθέντος φακέλου. Στην
ως άνω υπό β’ περίπτωση, η προθεσμία των τεσσάρων
(4) μηνών ισχύει από την ημερομηνία επανυποβολής ή
συμπλήρωσης του ΦΕΕ ή του ΦΕΑ. Μετά την ολοκλήρωση των εργασιών εγκατάλειψης ή αποδόμησης ο
ΚτΕ υποβάλει στη ΔΑΦ αίτηση έγκρισης ολοκλήρωσης
εργασιών».
Άρθρο 9
Στο άρθρο 23 προστίθεται περ. 19 ως εξής:
«19. Δημιουργεί και συντάσσει Ηλεκτρονικό Μητρώο
Φραγμάτων για την υποστήριξη των διαδικασιών ελέγχου επιθεωρήσεων ασφάλειας φραγμάτων που προβλέ-
πονται στον ΚΑΦ».
Άρθρο 10
Προστίθεται άρθρο 23Α με τίτλο «Ιστοσελίδα ΔΑΦ Ηλεκτρονικό Μητρώο Φραγμάτων» ως εξής:
«Ιστοσελίδα ΔΑΦ - Ηλεκτρονικό Μητρώο Φραγμάτων
1. Η Ιστοσελίδα της ΔΑΦ περιέχει κατ’ ελάχιστο γενικές πληροφορίες για φράγματα, νομοθεσία που αφορά
τα φράγματα και την ασφάλεια τους, ενημερωτικά και
εκπαιδευτικά έντυπα, πληροφορίες για σεμινάρια και
δράσεις της ΔΑΦ και το Μητρώο Ελληνικών φραγμάτων
2. Το Ηλεκτρονικό Μητρώο Ελληνικών Φραγμάτων
περιλαμβάνει κατ’ ελάχιστο:
(α) Τα τεχνικά χαρακτηριστικά έκαστου φράγματος.
(β) Τις τακτικές, έκτακτες και περιοδικές εκθέσεις όπως
αυτές συντάσσονται από τους ΟΕΦ.
(γ) Πλήρη αυθεντικοποίηση και πιστοποίηση νομικών
και φυσικών προσώπων, μέσω διασύνδεσης με τα συστήματα TAXISnet για την είσοδό τους στο Ηλεκτρονικό
Μητρώο.
(δ) Δομημένη καταγραφή, αποστολή και ανάκτηση
των αναγκαίων δικαιολογητικών και δεδομένων που θα
πρέπει να υποβληθούν.
(ε) Αποθήκευση των δεδομένων με ασφαλή και αξιόπιστο τρόπο σε ηλεκτρονικά μέσα.
Με απόφαση του Υπουργού Υποδομών και Μεταφορών ρυθμίζονται τα ειδικότερα θέματα λειτουργίας και
διαχείρισης του Ηλεκτρονικού Μητρώου Φραγμάτων».
Άρθρο 11
Το άρθρο 24 αντικαθίσταται ως εξής:
«Ομάδα Εμπειρογνωμόνων Φραγμάτων (ΟΕΦ)
1. Συγκρότηση
Η Ομάδα Εμπειρογνωμόνων Φραγμάτων (ΟΕΦ) συγκροτείται με απόφαση του Υπουργού Υποδομών και
Μεταφορών κατόπιν σχετικής εισήγησης της ΔΑΦ, μετά
από ανοικτή πρόσκληση Εκδήλωσης Ενδιαφέροντος από
εξειδικευμένους με αποδεδειγμένες γνώσεις σε φράγματα ιδιώτες επιστήμονες, δημοσίους υπαλλήλους και
πανεπιστημιακούς καθηγητές και αποτελεί τον επιστημονικό και τεχνικό Σύμβουλο της ΔΑΦ.
Ενδεικτικά, η στελέχωση της ΟΕΦ από μέλη σε ότι
αφορά την ειδίκευσή τους καθορίζεται ως ακολούθως:
- Πολιτικοί ή άλλοι Μηχανικοί με εξειδίκευση στα
υδραυλικά έργα
- Πολιτικοί ή άλλοι Μηχανικοί με εξειδίκευση στη Γεωτεχνική Μηχανική
- Γεωλόγοι με εξειδίκευση στην Τεχνική Γεωλογία
- Γεωλόγος με εξειδίκευση στην Υδρογεωλογία
- Μηχανολόγοι Μηχανικοί
- Ηλεκτρολόγοι Μηχανικοί
- Ηλεκτρονικός Μηχανικός
- Πολιτικοί Μηχανικοί με εξειδίκευση στη Δομοστατική
- Μηχανικοί με εξειδίκευση στην Τεχνολογία Σκυροδέματος
- Τοπογράφοι Μηχανικοί
- Πολιτικοί Μηχανικοί με εξειδίκευση στη σεισμική
μηχανική
- Πολιτικοί Μηχανικοί ή άλλοι μηχανικοί με εξειδίκευση
στην Υδρολογία
- Μηχανικοί με ειδίκευση στα υπόγεια έργα
- Μηχανικοί με εμπειρία στην κατασκευή φραγμάτων.
- Μηχανικοί με εξειδίκευση στην περιβαλλοντική μηχανική.
2. Η ανοικτή πρόσκληση για στελέχωση της ΟΕΦ απευθύνεται από την ΔΑΦ προς ιδιώτες και υπαλλήλους και
στελέχη φορέων του δημόσιου τομέα, οργανισμών με
αντικείμενο την κατασκευή φραγμάτων και ΑΕΙ, και καθορίζει τον αριθμό των προσώπων που θα στελεχώσουν
την ΟΕΦ, ανά ειδικότητα. Για τη στελέχωση της ΟΕΦ
απαιτείται να έχουν οι υποψήφιοι τουλάχιστον 15ετή
αποδεδειγμένη εμπειρία και ειδικές γνώσεις σε θέματα
φραγμάτων, η οποία θα προκύπτει από το υποβαλλόμενο πλήρες βιογραφικό και τα συνοδευτικά αποδεικτικά
της εμπειρίας έγγραφα που θα αναφέρονται στην πρόσκληση.
3. Η ελάχιστη επιθυμητή στελέχωση της Ομάδας
Εμπειρογνωμόνων Φραγμάτων (ΟΕΦ) καθορίζεται ως
ακολούθως
- τρεις (3) Πολιτικοί ή άλλοι Μηχανικοί με εξειδίκευση
στα υδραυλικά έργα
- τρεις (3) Πολιτικοί ή άλλοι Μηχανικοί με εξειδίκευση
στη Γεωτεχνική Μηχανική
- δύο (2) Γεωλόγοι με εξειδίκευση στην Τεχνική Γεωλογία
- ένας (1) Γεωλόγος με εξειδίκευση στην Υδρογεωλογία
- δύο (2) Μηχανολόγοι Μηχανικοί
- δύο (2) Ηλεκτρολόγοι Μηχανικοί
- ένας (1) Ηλεκτρονικός Μηχανικός
- δύο (2) Πολιτικοί Μηχανικοί με εξειδίκευση στη Δομοστατική
- δύο (2) Μηχανικοί με εξειδίκευση στην Τεχνολογία
Σκυροδέματος
- δύο (2) Τοπογράφοι Μηχανικοί
- δύο (2) Πολιτικοί Μηχανικοί με εξειδίκευση στη σεισμική μηχανική
- δύο (2) Πολιτικοί ή άλλοι Μηχανικοί με εξειδίκευση
στην Υδρολογία
- τρεις (3) Μηχανικοί με ειδίκευση στα υπόγεια έργα
- τρεις (3) Μηχανικοί με εμπειρία στην κατασκευή
φραγμάτων.
- δύο (2) Μηχανικοί με εξειδίκευση στην περιβαλλοντική μηχανική.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1863/26.03.2024
4. Σε περίπτωση που οι θέσεις των Εμπειρογνωμόνων
δεν καλυφθούν η ΔΑΦ μπορεί να προχωρεί σε Ειδική
Πρόσκληση, η οποία θα απευθύνεται, ενδεικτικά και όχι
περιοριστικά, στους κάτωθι φορείς:
- Υπουργείο Υποδομών και Μεταφορών
- Υπουργείο Περιβάλλοντος Ενέργειας
- Υπουργείο Κλιματικής Κρίσης και Πολιτικής Προστασίας
- Υπουργείο Αγροτικής Ανάπτυξης και Τροφίμων
- Υπουργείο Ανάπτυξης
- Υπουργείο Εθνικής Οικονομίας και Οικονομικών
- Υπουργείο Εθνικής Άμυνας
- Υπουργείο Εσωτερικών
•Δημόσια Επιχείρηση Ηλεκτρισμού (ΔΕΗ Α.Ε).
- Εταιρεία Ύδρευσης και Αποχέτευσης Πρωτεύουσας
(ΕΥΔΑΠ Α.Ε.)
- Ε.Υ.Α.Θ. Α.Ε.
- Τεχνικό Επιμελητήριο της Ελλάδας
- Ελληνική Επιτροπή Μεγάλων Φραγμάτων
- Ελληνική Αρχή Γεωλογικών και Μεταλλευτικών Ερευνών
- Σύνδεσμος Ελληνικών Εταιριών - Γραφείων Μελετών
- Σύνδεσμοι Κατασκευαστικών Εταιρειών και διαχειριστικών φορέων φραγμάτων (π.χ. ΕΣΗΑΠΕ κ.λπ.)
- Πολυτεχνεία και Πολυτεχνικές Σχολές
•Περιφέρειες
•Μεγάλοι Δήμοι (άνω των 100.000 κατοίκων ή πρωτεύουσες Π.Ε.) και οι Δ.Ε.Υ.Α. αυτών
- ΓΕΩΤΕΕ
καθορίζοντας τις επιθυμητές ανά φορέα ειδικότητες
και τον αριθμό των ατόμων στις ειδικότητες αυτές. Οι
προτάσεις των φορέων θα πρέπει να συνοδεύονται από
πλήρες βιογραφικό που θα πιστοποιεί την εμπειρία τους
πάνω στο αντικείμενο.
5. Η θητεία της ΟΕΦ ορίζεται πενταετής και ανανεώνεται με την ίδια διαδικασία.
6. Η διαδικασία επιλογής μελών της ΟΕΦ μπορεί να
επαναλαμβάνεται μέσα στην πενταετία, αν αυτό κρίνεται
σκόπιμο για την εύρυθμη λειτουργία της ΔΑΦ.
7. Η ΔΑΦ με αιτιολογημένη απόφαση αναθέτει σε συγκεκριμένο αριθμό και συγκεκριμένης ειδικότητας εμπει-
ρογνώμονες την εκάστοτε επιθεώρηση Φράγματος.
Η ανάθεση των συμβάσεων των πάσης φύσεως επιθεωρήσεων ακολουθεί τις κείμενες περί ανάθεσης δημο-
σίων συμβάσεων διατάξεις.
Αρμόδια Διεύθυνση για την ανάθεση των εν λόγω
συμβάσεων ορίζεται η Διεύθυνση Αντιπλημμυρικών και
Εγγειοβελτιωτικών Έργων του Υπουργείου Υποδομών
και Μεταφορών.
8. Αντικείμενο
Η ΔΑΦ επιλέγει από τα μέλη της ΟΕΦ τα καταλληλότερα κατά περίπτωση για τη στελέχωση των Επιτροπών
Ελέγχου Ασφάλειας Φραγμάτων (ΕΕΑΦ), αλλά και άλλων
ομάδων εργασίας με αντικείμενα όπως:
- Τη σύνταξη κριτηρίων σχεδιασμού φραγμάτων.
- Τη σύνταξη σχεδίων Κανονισμών, Οδηγιών, Τεχνικών Προδιαγραφών κ.λπ. σχετικά με θέματα ασφαλείας
φραγμάτων.
- Την σύνταξη γνωματεύσεων επί ειδικών θεμάτων
κ.τ.λ.
Τα καθήκοντα των μελών των ΟΕΦ είναι ιδίως:
α) να εκτελούν τα καθήκοντα που προκύπτουν από
τον ορισμό τους σε Επιτροπές Ελέγχου Ασφαλείας Φραγμάτων (ΕΕΑΦ) ή σε ομάδες εργασίας με τρόπο που δεν
θα συντρέχουν καταστάσεις πειθαρχικών παραπτωμάτων, όπως αυτά απαριθμούνται στο άρθρο 107 του
ν. 3528/2007, β) να τηρούν τα χρονοδιαγράμματα που
τίθενται στον Κανονισμό Ασφαλείας Φραγμάτων, γ) να
δηλώνουν έγκαιρα τη συνδρομή καταστάσεων σύγκρουσης συμφερόντων κατά τις διατάξεις του άρθρου 24 του
ν. 4412/2016 και (δ) να τηρούν τους κανόνες εχεμύθειας
και εμπιστευτικότητας που απορρέουν από τις διατάξεις
του άρθρου 21 του ν. 4412/2016 και τον ν. 3528/2007.
Άρθρο 12
Μεταβατικές Διατάξεις
Μέχρι την ολοκλήρωση της διαδικασίας και τον ορισμό της Ομάδας Εμπειρογνωμόνων Φραγμάτων, η ΔΑΦ
δύναται να συνεχίσει τις επιθεωρήσεις και τυχόν ελέγχους μέσω Τεχνικών Συμβούλων με ειδικότητες όπως
αυτές περιγράφονται στο άρθρο 24, από επιστήμονες
αναγνωρισμένης 15ετούς εμπειρίας σε θέματα Φραγμάτων.
Άρθρο 13
Καταργούμενες Διατάξεις
Από την έναρξη ισχύος της παρούσας καταργείται το
άρθρο 26 της υπό στοιχεία ΔΑΕΕ/οικ.2287 απόφασης
του Υπουργού ΥΠΟΜΕ περί της έγκρισης Κανονισμού
Ασφάλειας Φραγμάτων Διοικητική Αρχή Φραγμάτων.
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 7 Μαρτίου 2024
Ο Υπουργός
ΧΡΗΣΤΟΣ ΣΤΑΪΚΟΥΡΑΣ
I
Αριθμ. ΕΞ785
(5)
Τροποποίηση της υπό στοιχεία ΕΞ181/19.1.2024
απόφασης του Διοικητικού Συμβουλίου του Εθνικού Κέντρου Οπτικοακουστικών Μέσων και Επι-
κοινωνίας Α.Ε. «Καθιέρωση υπερωριακής απασχόλησης του προσωπικού του Εθνικού Κέντρου
Οπτικοακουστικών Μέσων και Επικοινωνίας
Α.Ε. - ΕΚΟΜΕ για το Α’ εξάμηνο του έτους 2024»
(Β’ 686).
ΤΟ ΔΙΟΙΚΗΤΙΚΟ ΣΥΜΒΟΥΛΙΟ
ΤΟΥ ΕΘΝΙΚΟΥ ΚΕΝΤΡΟΥ ΟΠΤΙΚΟΑΚΟΥΣΤΙΚΩΝ
ΜΕΣΩΝ ΚΑΙ ΕΠΙΚΟΙΝΩΝΙΑΣ Α.Ε.
Έχοντας υπόψη:
1. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την περ. 22 του άρθρου 119 του ν. 4622/2019 (Α’ 133).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1863/26.03.2024
2. Το άρθρο 20 του ν. 4354/2015 «Διαχείριση των μη
εξυπηρετούμενων δανείων, μισθολογικές ρυθμίσεις και
άλλες επείγουσες διατάξεις εφαρμογής της συμφωνίας
δημοσιονομικών στόχων και διαρθρωτικών μεταρρυθμίσεων» (Α’ 176).
3. Τον ν. 4339/2015 «Αδειοδότηση παρόχων περιεχομένου επίγειας ψηφιακής τηλεοπτικής ευρυεκπο-
μπής ελεύθερης λήψης - Ίδρυση συνδεδεμένης με την
Ε.P.T. Α.Ε. ανώνυμης εταιρίας για την ανάπτυξη δικτύου
επίγειας ψηφιακής ευρυεκπομπής - Ρύθμιση θεμάτων
Εθνικής Επιτροπής Τηλεπικοινωνιών και Ταχυδρομείων
(Ε.Ε.Τ.Τ.) - Εθνική Επικοινωνιακή Πολιτική, Οργάνωση
της Επικοινωνιακής Διπλωματίας - Σύσταση Εθνικού
Κέντρου Οπτικοακουστικών Μέσων και Επικοινωνίας
και Μητρώου Επιχειρήσεων Ηλεκτρονικών Μέσων Ενημέρωσης - Τροποποίηση διατάξεων του ν. 4070/2012
(Α’ 82) και άλλες διατάξεις» (Α’ 133).
4. Τον ν. 4487/2017 «Ηλεκτρονικό σύστημα διάθεσης
τηλεοπτικού διαφημιστικού χρόνου, τροποποίηση του
ν. 3548/2007, σύσταση μητρώου περιφερειακού και τοπικού Τύπου, ειδική σήμανση γραμμωτού κώδικα στις
έντυπες εκδόσεις, δημιουργία θεσμικού πλαισίου για την
ενίσχυση της παραγωγής οπτικοακουστικών έργων στην
Ελλάδα και άλλες διατάξεις» (Α’ 116).
5. Τον ν. 4704/2020 «Επιτάχυνση και απλούστευση
της ενίσχυσης οπτικοακουστικών έργων, ενίσχυση της
Ψηφιακής Διακυβέρνησης και άλλες διατάξεις» (Α’ 133).
6. Την παρ. 5 του άρθρου 58 του  ν. 4727/2020 (Α’ 184)
«Ψηφιακή Διακυβέρνηση (Ενσωμάτωση στην Ελληνική
Νομοθεσία της Οδηγίας (ΕΕ) 2016/2102 και της Οδηγίας
(ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972)
και άλλες διατάξεις».
7. Την υπ’ αρ. 3767/2017 κοινή υπουργική απόφαση
«Έγκριση Καταστατικού του Νομικού Προσώπου Ιδιωτικού Δικαίου με την επωνυμία: "Εθνικό Κέντρο Οπτι-
κοακουστικών Μέσων και Επικοινωνίας Α.Ε.- Ε.Κ.Ο.Μ.Ε.
Α.Ε." όπως αυτό ισχύει σύμφωνα με την από 03.09.2020
καταχώρηση στο Γενικό Εμπορικό Μητρώο (Γ.Ε.ΜΗ.) με
Κωδικό Αριθμό Καταχώρισης 2208575» (Β’ 4478).
8. Την υπ’ αρ. 129/14.12.2018 κοινή υπουργική απόφαση «Έγκριση Κανονισμού Οργάνωσης Λειτουργίας
και Κατάστασης Προσωπικού του Νομικού Προσώπου
Ιδιωτικού Δικαίου με την Επωνυμία Εθνικό Κέντρο Οπτικοακουστικών Μέσων και Επικοινωνίας Α.Ε. - Ε.Κ.Ο.Μ.Ε.
Α.Ε» (Β’ 5981), όπως τροποποιήθηκε με την υπό στοιχεία
ΕΞ4296/27.11.2023 απόφαση του Διοικητικού Συμβουλίου του ΕΚΟΜΕ (ΠΡΑ.Δ.Ι.Τ. 143/27.11.2023).
9. Την υπό στοιχεία ΓΔΟΔΥ/ΔΔΥ/470/24.7.2023 κοινή
απόφαση των Υπουργών Οικονομικών και Ψηφιακής
Διακυβέρνησης «Διορισμός Προέδρου και Διευθύνοντος
Συμβούλου, αποδοχή παραίτησης και αντικατάσταση
μέλους του Διοικητικού Συμβουλίου (Δ.Σ.) του Νομικού
Προσώπου Ιδιωτικού Δικαίου (Ν.Π.Ι.Δ.) με την επωνυμία
«ΕΘΝΙΚΟ ΚΕΝΤΡΟ ΟΠΤΙΚΟΑΚΟΥΣΤΙΚΩΝ ΜΕΣΩΝ ΚΑΙ ΕΠΙΚΟΙΝΩΝΙΑΣ Α.Ε.». (Ε.Κ.Ο.Μ.Ε.)» (Υ.Ο.Δ.Δ. 738).
10. Την υπό στοιχεία 2/31029/ΔΕΠ/6.5.2016 εγκύκλιο
της Διεύθυνσης Εισοδηματικής Πολιτικής του Γενικού
Λογιστηρίου του Κράτους.
11. Το υπ’ αρ. 74 πρακτικό του Διοικητικού Συμβουλίου
του ΕΚΟΜΕ (Θέμα 3o), στο οποίο τεκμηριώθηκε και με
το οποίο εγκρίθηκε, κατά την από 17.01.2024 Συνεδρίασή του «Καθορισμός υπερωριακής απασχόλησης του
προσωπικού της ΕΚΟΜΕ ΑΕ για το Α’ εξάμηνο του έτους
2024» (ΑΔΑ: ΡΞΦ746ΜΨΙΜ-9ΝΣ).
12. Την υπό στοιχεία ΕΞ106/15.01.2024 απόφαση ανάληψης υποχρέωσης του ΕΚΟΜΕ (ΑΔΑ: 94ΨΓ46ΜΨΙΜ-
Α2Μ).
13. Την υπό στοιχεία ΕΞ181/19.1.2024 απόφαση του
Προέδρου Δ.Σ. και Διευθύνοντος Συμβούλου του ΕΚΟΜΕ
Α.Ε. «Καθιέρωση υπερωριακής απασχόλησης του προσωπικού του Εθνικού Κέντρου Οπτικοακουστικών Μέ-
σων και Επικοινωνίας Α.Ε. - ΕΚΟΜΕ για το Α’ εξάμηνο του
έτους 2024» (Β’ 686).
14. Το γεγονός ότι από την απόφαση αυτή προκαλείται
συνολική δαπάνη έως πενήντα χιλιάδων ευρώ (50.000 €),
η οποία θα καλυφθεί από τις εγγεγραμμένες πιστώσεις
του προϋπολογισμού του ΕΚΟΜΕ του οικονομικού έτους
2024.
15. Τα στοιχεία των υπηρεσιακών φακέλων των υπαλλήλων που τηρούνται στο ΕΚΟΜΕ, αποφασίζουμε:
Τροποποιούμε την υπό στοιχεία ΕΞ181/19.01.2024
απόφαση του Διοικητικού Συμβουλίου του Εθνικού Κέντρου Οπτικοακουστικών Μέσων και Επικοινωνίας Α.Ε.
«Καθιέρωση υπερωριακής απασχόλησης του προσωπικού του Εθνικού Κέντρου Οπτικοακουστικών Μέσων και
Επικοινωνίας Α.Ε. - ΕΚΟΜΕ για το Α’ εξάμηνο του έτους
2024» (Β’ 686), ως προς τον αριθμό των υπαλλήλων που
δικαιούνται υπερωριακή αποζημίωση, από πενήντα έξι
(56) σε εξήντα πέντε (65). Κατά τα λοιπά ισχύει η υπό
στοιχεία ΕΞ181/19.01.2024  απόφαση ως εξής:
«Εγκρίνουμε την καθιέρωση απογευματινής υπερωριακής εργασίας για εξήντα πέντε (65) υπαλλήλους του
Εθνικού Κέντρου Οπτικοακουστικών Μέσων και Επικοινωνίας ΑΕ (ΕΚΟΜΕ) για το Α’ Εξάμηνο του 2024 και για το
χρονικό διάστημα έως 30.06.2024 και για μέχρι εκατόν
είκοσι (120) ώρες ο καθένας.
Οι ανωτέρω υπάλληλοι δικαιούνται υπερωριακής αποζημίωσης μόνο στην περίπτωση που δεν είναι δικαιούχοι
άλλης υπερωριακής αποζημίωσης από οποιονδήποτε
φορέα για το ίδιο χρονικό διάστημα.
Ο καθορισμός και η εξατομίκευση των ωρών υπερωριακής απασχόλησης του ως άνω προσωπικού, θα
γίνεται από τον Πρόεδρο του Διοικητικού Συμβουλίου
της εταιρείας ανάλογα με τις υπηρεσιακές ανάγκες, η δε
υπερωριακή απασχόληση κάθε εργαζομένου θα βεβαιώνεται από τον ίδιο».
Η απόφαση αυτή να δημοσιευθεί στην Εφημερίδα της
Κυβερνήσεως.
Καλλιθέα, 11 Μαρτίου 2024
Ο Πρόεδρος και Διευθύνων Σύμβουλος
ΛΕΩΝIΔΑΣ ΧΡΙΣΤOΠΟΥΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1863/26.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201863.pdf | Tokens: 31952]